b'\n_START_ARTICLE_\nLietuvos pakuotoj\xc5\xb3 asociacija\n_START_PARAGRAPH_\nLietuvos pakuotoj\xc5\xb3 asociacija \xe2\x80\x93 Lietuvos organizacija, vienijanti pakuo\xc4\x8di\xc5\xb3, pakavimo priemoni\xc5\xb3 ir \xc4\xafrangos gamybos bei platinimo \xc4\xafmones. \xc4\xaekurta 1994 m. Kaune, turi apie 60 nari\xc5\xb3 (2007 m.). B\xc5\xabstin\xc4\x97 Kaune, Karaliaus Mindaugo pr. 21.\n_START_SECTION_\nVeikla\n_START_PARAGRAPH_\nLietuvos pakuotoj\xc5\xb3 asociacija formuoja produkcijos pakavimo strategij\xc4\x85 pagal pasaulines pakavimo \xc5\xa1akos tendencijas ir Europos S\xc4\x85jungos reikalavimus, dalyvauja rengiant \xc4\xafstatymus, susijusius su pakavimu, atstovauja nari\xc5\xb3 interesams ir gina juos \xc5\xa1alies ir tarptautin\xc4\x97se institucijose, kaupia teisin\xc4\x99, technin\xc4\x99 ir kit\xc4\x85 pakavimo srities informacij\xc4\x85, platina informacij\xc4\x85 apie pasaulio pakavimo \xc5\xa1akos pl\xc4\x97tros kryptis ir naujoves, organizuoja pakavimo srities specialist\xc5\xb3 mokym\xc4\x85, rengia seminarus. Nuo 1995 m. leid\xc5\xbeia ketvirtin\xc4\xaf laikra\xc5\xa1t\xc4\xaf \xe2\x80\x9ePakuotojo kelrodis\xe2\x80\x9c, metin\xc4\xaf biuleten\xc4\xaf \xe2\x80\x9eLietuvos pakuotoj\xc5\xb3 asociacija\xe2\x80\x9c lietuvi\xc5\xb3, angl\xc5\xb3, rus\xc5\xb3 kalbomis. Nuo 1995 m. Pasaulio pakuotoj\xc5\xb3 organizacijos, 2007 m.- Europos Pakavimo Institucij\xc5\xb3 Konsorciumo (EPIC) nar\xc4\x97.'